

**KURIKULUM DJEČJEG VRTIĆA „SUNCOKRET SVETI ĐURĐ“**

**ZA PEDAGOŠKU GODINU 2021/2022**

KLASA: 601-01/21-01/3

UR.BROJ: 2186-21-01-21-3

U Svetom Đurđu, 30.08.2021.

Ravnateljica:

Tihana Ledenko




ŽUPANIJA: VARAŽDINSKA

OPĆINA: SVETI ĐURĐ

ADRESA: LJUDEVITA GAJA 2A

E-MAIL: suncokret@sveti-djurdj.hr

 TELEFON: 042/217-721

MATIČNI BROJ: 070179713

OIB: 34213249521

OSNIVAČ: OPĆINA SVETI ĐURĐ

 GODINA OSNIVANJA: 2020.

RAVNATELJICA: TIHANA LEDENKO

MOB: 099 496 8839



Ustanova je upisana u Trgovački sud u Varaždinu pod registarskim brojem (MBS) 070179713





Sadržaj

1. UVOD……………………………………………………………………………………..1

2. NAŠA MISIJA ....................................................................................................................2

3. NAŠA VIZIJA ....................................................................................................................2

4. NAČELA………………………………………………………………………………….3

5. NAŠE VRIJEDNOSTI ZA KOJE SE ZALAŽEMO...........................................................4

6. PROGRAMI ……………………...……………………………………………….………6


7. BITNI ZADACI ODGOJNO OBRAZOVNOG RADA NA NIVOU USTANOVE……..7

8. VREDNOVANJE………………………………………………………………………...12

9. PROFESIONALNO USAVRŠAVANJE……………….…………………………..........13

10. PARTNERSTVO S RODITELJIMA…………………………………………………...13

11. SURADNJA SA ŠIROM ZAJEDNICOM……………………………………...………14



1. **UVOD**

Kurikulum Dječjeg vrtića „Suncokret Sveti Đurđ“ ostvaruje se na temelju Nacionalnog kurikuluma za rani i predškolski odgoj, Godišnjeg plana i programa Dječjeg vrtića „Suncokret Sveti Đurđ“, osobina i psiholoških uvjeta razvoja predškolskog djeteta, njihovih potreba te s obzirom na svoje specifične kadrovske i prostorne mogućnosti kao i socijalni kontekst u kojem djeluje. Vrednovanje vlastite prakse vodi nas ka unapređenju rada i mijenjanju kurikuluma.

Kurikulum dječjeg vrtića Suncokret je odgojno-obrazovni koncept koji se zajednički razvija u našoj odgojno-obrazovnoj ustanovi. Podrazumijeva ukupnost odgojno-obrazovnih interakcija unutar fizičkog i socijalnog okruženja Vrtića, uključujući djecu i odrasle, sve posebnosti Vrtića i njegovu kulturu. Podrazumijeva stalno evaluiranje i razvoj.

Kurikulum ranog odgoja u našem vrtiću otvoren je, dinamičan i razvojan, razvija se i mijenja na temelju učenja, istraživanja i suradnje svih sudionika odgojno-obrazovnog procesa. Sadržaji djetetova učenja nisu strogo propisani jer se poučavanje zamjenjuje učenjem činjenjem, izravnim stjecanjem iskustva, pa se materijali i sadržaji nude na temelju praćenja i podržavanja interesa i inicijativa djece. Holistička, tj. integrirana priroda kurikuluma podrazumijeva cjelovit odgoj i obrazovanje, usklađen s integriranom prirodom odgoja i učenja djeteta. Humanistička i razvojno-primjerena orijentacija kurikuluma usmjerena je na razvoj kapaciteta svakoga pojedinog djeteta te na poštovanje interesa, potreba i prava djeteta. Dijete, sukladno svojim interesima, potrebama i mogućnostima, slobodno bira sadržaje i partnere svojih aktivnosti te istražuje i uči na način na koji je njemu svrhovit. Zadatak vrtića je poticati procese osposobljavanja djece za snalaženje u sadašnjosti i u budućnosti. Zato veću vrijednost imaju ona odgojno-obrazovna djelovanja koja djeci omogućavanju „učenje učenja“ – nego učenje određenih sadržaja. Razvoj kurikuluma započinje proučavanjem i mijenjanjem okruženja, na način da ono omogućuje interakciju, istraživanje, kretanje i neovisnost. Djeca uče aktivno, sudjelujući, čineći, surađujući s drugima. Konstruiranje znanja je socijalni proces. Najbolje je kad sudioničko i posvećeno konstrukciji značenja umjesto suhoparnoj reprodukciji.

1. **NAŠA MISIJA**

Naša misija je osigurati kvalitetne i raznovrsne programe i sadržaje koji prepoznaju, podržavaju i potiču svako dijete, profesionalni napredak zaposlenika te podizanje kvalitete partnerskih odnosa s roditeljima.

1. **NAŠA VIZIJA**

Vizija našeg vrtića je da stvorimo mjesto za sretno odrastanje i cjeloviti razvoj individualnih potencijala djeteta u skladu s njegovim razvojnim potrebama i pravima, mjesto u kojem rastu sigurna i slobodna djeca.

Dječji vrtić Suncokret biti će mjesto gdje će :

• pravovremeno i na najbolji mogući način biti zadovoljene potrebe i ostvarena prava djeteta

• dijete osjećati sigurnost, ugodu, ljubav, povjerenje, obiteljsku atmosfere – imati drugi dom

• svakodnevno biti osigurani raznovrsni poticaji za cjeloviti razvoj djeteta

• biti omogućena samoaktualizacija djeteta kroz vlastitu aktivnost

• biti omogućena sloboda izbora

Kako bismo to postigli, radit ćemo na :

• poticanju i unaprjeđivanju djetetovih kompetencija u skladu s njegovim sposobnostima i sklonostima u područjima: tjelesnog i psihomotornog, spoznajnog, socio-emocionalnog i razvoja ličnosti te razvoja govora, komunikacije, izražavanja i stvaralaštva

• poticanju i razvijanju svijesti djeteta o očuvanju materijalne i duhovne povijesno-kulturne baštine i nacionalnoga identiteta

• promicanju i razvijanju svijest o hrvatskomu jeziku kao bitnomu čimbeniku hrvatskoga identiteta, sustavnom njegovanju hrvatskog književnog jezika u svim područjima rada 2

• odgoju i obrazovanju djeteta u skladu s općim kulturnim i civilizacijskim vrijednostima, ljudskim pravima te pravima i obvezama djece, osposobiti ih za življenje u multikulturnom svijetu, za poštivanje različitosti i snošljivost te za aktivno i odgovorno, sudjelovanje u demokratskomu razvoju društva

• stjecanju djetetovih osnovnih znanja i razvijanju kompetencija u područjima različitih znanosti, tehnika, informacijsko-komunikacijskih i drugih tehnologija, osobito onih važnih za djetetov rast i razvoj, zdravlje, sigurnost i samozaštitu

• poticanju i razvijanju djetetove samostalnosti, samopouzdanja, odgovornosti i kreativnosti u učenika

• razvoju kompetencija djeteta za cjeloživotno učenje.

1. **NAČELA**

Načela koja čine vrijednosna uporišta bitne su sastavnice Kurikuluma Dječjeg vrtića Suncokret. Njima se osigurava usklađenost svih sastavnica Kurikuluma i partnersko djelovanje sudionika. Načela su:

• Fleksibilnost odgojno-obrazovnoga procesa u vrtiću

Uvjeti za ostvarivanje ovog načela su:

- prilagođavanje konkretnim mogućnostima, potrebama i interesima djece i odraslih u Vrtiću, kao i uvjetima i kulturi sredine u kojoj Vrtić djeluje

- izražavanje prijedloga, inicijativa i sugestija djece i odraslih,

- uspješno zadovoljavanje potreba pojedinaca,

- poštovanje prava pojedinaca,

- razvoj potencijala pojedinaca osobnim tempom,

- primjereno odgovaranje na aktualne potrebe roditelja,

- kvalitetno vođenje vrtića,

- ostvarivanje kvalitetnih odnosa,

- stvaranje dobrih materijalnih, prostornih i organizacijskih uvjeta,

- razvoj senzibiliteta i spremnosti djelatnika za promjene.

Primjena ovog načela osigurava razvoj vrtića u smjeru kvalitetne zajednice koja uči.

• Partnerstvo vrtića s roditeljima i širom zajednicom Dječji vrtić Suncokret je zajednica u kojoj se stalno:

- vodi briga o optimalnim uvjetima za cjeloviti razvoj djeteta,

- osigurava dvosmjerna i podržavajuća komunikacija s roditeljima,

- roditelje prihvaća i poštuje kao ravnopravne članove Vrtića te ih se aktivno uključuje u proces (sudjelovanje u planiranju, ostvarivanju i evaluaciji procesa, senzibiliziranje lokalne zajednice i dr.)

- osigurava zadovoljavanje potreba roditelja i njihove djece (prilagođavanje dnevnog ritma, fleksibilan prihvat djece, zadovoljavanje posebnih prehrambenih potreba i dr.)

• Osiguravanje kontinuiteta u odgoju i obrazovanju U Vrtiću se načelo ostvaruje kroz:

- suradnju sa školom

- suradnju s ustanovama u koje su djecu uključena izvan vrtića

- unapređivanjem razine osobnih i profesionalnih kompetencija (cjeloživotno učenje) svih stručnjaka u vrtiću

• Otvorenost za kontinuirano učenje i spremnost na unapređivanje prakse Načelo se u Vrtiću ostvaruje putem:

- kontinuirano istraživanja i unapređivanja kvalitete odgojno

-obrazovnoga procesa,

- osposobljavanja stručnih djelatnika vrtića za istraživanje i aktivno promišljanje vlastite odgojno-obrazovne prakse

- povezivanja svih sudionika odgojno-obrazovnoga procesa u zajednicu koja uči

1. **NAŠE VRIJEDNOSTI ZA KOJE SE ZALAŽEMO**

U svom radu zalažemo se za ostvarivanje sljedećih vrijednosti:

• HUMANOST I TOLERANCIJA:

- prihvaćati i poštovati živo biće i njegovo dostojanstvo te nastojati ostvariti pravednost kao životno načelo;

- senzibilizirati odrasle osobe za djecu, te poticati stvaranje senzibiliteta djece za potrebe drugih, poštovanje različitosti i pružanje potpore potrebitima;

• KVALITETAN PARTNERSKI ODNOS

- poticati otvorenu, izravnu, kvalitetnu i ohrabrujuću komunikaciju s ciljem izgrađivanja partnerskog odnosa te time pridonijeti kvaliteti Ustanove s ciljem da primjereno odgovorimo na individualne i razvojne potrebe djeteta i osiguramo potporu njegovom cjelovitom razvoju;

- omogućiti roditeljima što češće provođenje vremena sa svojom djecom u odgojnim skupinama, praćenje i aktivno sudjelovanje u odgojno-obrazovnom procesu radi boljeg upoznavanja vlastite djece u drukčijem okruženju od obiteljskog;

• SLOBODA I ODGOVORNOST

- poticati slobodu odlučivanja i izražavanja, poštovati dijete i njegovo pravo na izbor i iznošenje svog stava i mišljenja

- sloboda sa sobom donosi i preuzimanje odgovornosti za svoje izbore; važno je poticati samoprocjenu vlastitog djelovanja, mišljenja, učenja i komunikacije, kako kod djece tako i kod svakog pojedinca;

• FLEKSIBILNOST:

- omogućiti izražavanje prijedloga, inicijativa i sugestija djece i odraslih

- poštovati prava i potrebe djeteta da svoje razvojne potencijale razvija svojim osobnim tempom;

- omogućiti fleksibilnu organizaciju prihvata djece u ustanovu izričito u situacijama kada to doprinosi dobrobiti djeteta (npr. kad roditelj zbog rada u popodnevnim smjenama s djetetom ne boravi cijeli dan);

- fleksibilno organizirati popodnevni odmor s ciljem prilagođavanja dnevnog ritma stvarnim potrebama djece;

• ZNANJE:

- omogućiti djetetu da stječe znanje aktivno, oslanjajući se na svoj urođeni istraživački i otkrivački potencijal;

- omogućiti djetetu da sebe percipira kao kompetentnog i uspješnog pojedinca te razvija različite strategije učenja („učenje učenja“ kao koncept cjeloživotnog učenja)

- osigurati djetetu radost otkrivanja i učenja koje se najviše oslanja na igru i druge djetetu zanimljive aktivnosti;

- permanentno informirati i educirati roditelje (uz pomoć brošura, letaka, internetske komunikacija, radionica, roditeljskih sastanaka, individualnih razgovora i sl.) te ih na taj način podržavati i osnaživati u roditeljskoj ulozi;

- omogućiti permanentno educiranje svakog pojedinca u ustanovi s ciljem unaprjeđenija kvalitete materijalnog i društvenog okruženja;

• KVALITETA KULTURE VRTIĆA:

- stvoriti (materijalno) okruženje vrtića koje će biti u funkciji dječje igre i učenja djece, tj. koji će poticati otkrivanje i rješavanje problema, istraživanje, eksperimentiranje i konstruiranje znanja;

- stvoriti odnose koji se temelje na međusobnom poštovanju i ostvarivanju recipročne komunikacije svih sudionika odgojno-obrazovnog procesa;

• KONTINUITET U ODGOJU I OBRAZOVANJU:

- poticati kvalitetnu suradnju svih osoba koje su uključene u odgoj djeteta (djelatnici vrtića, obitelj, lokalna zajednica) te time stvoriti polazište i osigurati uvjete za zadovoljavanje temeljnog prava djeteta na odgoj i obrazovanje

- poticati rad na projektima s ostalim subjektima u odgojno-obrazovnom procesu (druge odgojne skupine, vrtići, škole…) s ciljem uklanjanja barijera koje izazivaju stres i nezadovoljstvo kod djece, roditelja i prosvjetnih djelatnika

• KREATIVNOST:

- osigurati slobodu izražavanja i pronalaženje vlastitih rješenja, što je osnova razvoja svakog pojedinca u inicijativnu i inovativnu osobu koja je u stanju prepoznati, inicirati i oblikovati različite kreativne aktivnosti i pronalaziti originalne pristupe rješavanju različitih problema.

• IDENTITET:

- poticati razvoj osobnog identiteta djeteta, osnaživati dijete da bude dosljedno samo sebi, razvija samopoštovanje, stvara pozitivnu sliku o sebi te izgrađuje osjećaj sigurnosti u susretu s novim ljudima i iskustvima u užem i širem socijalnom okruženju;

- podržavati i prihvaćati različitost identiteta svakog djeteta i njegove obitelji, te pomoći djetetu da razumije sebe i vlastiti identitet kao i identitet ostalih s kojima se susreće;

- poticati na očuvanje nacionalnog identiteta i kulturne baštine;

- razvijati pozitivne stavove prema društvenoj okolini (obitelj, domovina, baština, etničke manjine, vjera).

Temeljne vrijednosti koje ugrađujemo u ovaj dokument zacrtane su Nacionalnim kurikulumom za rani i predškolski odgoj i obrazovanje, a proizlaze iz opredijeljenosti hrvatske obrazovne politike za cjeloviti osobni razvoj djeteta, za čuvanje i razvijanje nacionalne, duhovne, materijalne i prirodne baštine Republike Hrvatske, za europski suživot te za stvaranje društva znanja i vrijednosti koje će omogućiti napredak i održivi razvoj. One su: znanje, identitet, humanizam i tolerancija, odgovornost, autonomija i kreativnost. Na isti način Kurikulum Dječjeg vrtića „Suncokret Sveti Đurđ“ usmjeren je ka ostvarivanju ciljeva zacrtanih Nacionalnim kurikulumom za rani i predškolski odgoj i obrazovanje, a ovi se ciljevi odnose na: osiguravanje dobrobiti za dijete (osobna, emocionalna i tjelesna dobrobit, obrazovna dobrobit, socijalna dobrobit) i cjelovit razvoj, odgoj i učenje djeteta te razvoj kompetencija. Djetetov razvoj počinje s upoznavanjem samog sebe i otvara se u svijet i odnose s drugima. Svojim ćemo radom brinuti da osiguramo izazove koji će omogućiti raznolikost iskustava kojima će djeca uz vlastitu aktivnost stjecati znanja i iskustva o svijetu što ih okružuje, a istovremeno razvijati sposobnosti za razvoj uma i mašte, prosuđivanje i osjećaj odgovornosti.

Za uspješan odgoj djeteta značajan je odnos obitelji i ustanove, obitelj i vrtić u utjecaju na dijete međusobno se povezuju i isprepliću. U tom odnosu važna je podjela odgovornosti i različitih nadležnosti. U našem vrtiću posebno mjesto u radu zauzima građenje profesionalnih, suradničkih i partnerskih odnosa s roditeljima. U tom kontekstu osobit trud ulaže se u stvaranje osobno i socijalno potkrepljujućih situacija za aktivnu i ravnopravnu interakciju i komunikaciju odgajatelja i roditelja. Vrtić predstavljaju i zaposlenici koji svojim znanjem, kompetencijama, vrijednostima i kulturom življenja omogućuju kvalitetu življenja u vrtiću svoj djeci i ujedno razvijaju identitet i posebnost svakog pojedinca.

Život i rad u vrtiću temelji se na međusobnoj odgovornosti i razvijanju kulture dijaloga usmjerenog na dobrobit djeteta, te kvalitetno reagiranje i konstruktivno rješavanje problema vezanih uz odgoj i razvoj djece.

1. **PROGRAMI:**

Koncepcija predškolskog odgoja u našoj Ustanovi bazira se na tome da svako dijete ima pravo na razvoj usklađen s njegovim individualnim mogućnostima i sposobnostima, a naš program nudi povoljne uvjete za takav cjelovit razvoj.

* 1. REDOVITI PROGRAM

Vrtić provodi redoviti desetsatni program koji se provodi u svim odgojnim skupina u skladu sa Zakonom o predškolskom odgoju i obrazovanju (NN 94/2013.), Državnim pedagoškim standardom (NN 63/2008) te Nacionalnim kurikulumom za rani i predškolski odgoj i obrazovanje.

*Namjena programa*Program je namijenjen djeci od navršene 1. godine do polaska u osnovnu školu, a provodi se  
u vremenu od 5,30 do 16,30 sati. Odgojne skupine su formirane po principu kronološke dobi  
djece te su podijeljene na jasličke (djeca od 1. do 3. godine) i vrtićke skupine (djeca od 3. do  
7. godine).

*Nazivi programa, specifičnosti, vremenik i nositelji*

|  |  |  |  |  |
| --- | --- | --- | --- | --- |
| skupina | Broj djece u skupini | Starosna dob djece | Djelatnici | stručna sprema, radno mjesto |
| JASLICE  (Zvjezdice) | 14 | 1-2 godine | Ivanka Baron-Špoljarić  Valentina Ivančić | odgajatelji, VŠS |
| U jaslicama koristimo individualizirano učenje, učenje kroz igru, pravo na vlastiti izbor te suradnju s obitelji. Na temelju poznavanja dječjeg razvoja stvara se okruženje i osiguravaju materijali potrebni za učenje. Cilj je zadovoljiti interese djece, poštivati individualne sposobnosti te zadovoljiti sve dječje potrebe. Materijali u sobi dnevnog boravka će stimulirati djecu i predstavljati svojevrstan izazov za njih, kako bi se djeca koristila svojim osjetilima. Pomoću različitih igara, istraživanja i otkrića djeca će testirati svoje ideje te tako dobivati određenu informaciju. | | | | |

|  |  |  |  |  |
| --- | --- | --- | --- | --- |
| skupina | Broj djece u skupini | Starosna dob djece | Djelatnici | stručna sprema, radno mjesto |
| STARIJA JASLIČKA  ( Ježići) | 17 | 2-3 godine | Jelena Borović  Elena Marković | odgajatelji, VŠS |
| Poznavanjem dobnog dječjeg razvoja i napredovanja osiguravaju se didaktički materijali i aktivnosti. Razvojno – primjereni kurikulum uključuje aktivnosti koje su zasnovane na dječjim interesima, njihovoj spoznajnoj razini i socijalno – emocionalnoj zrelosti. Takve primarne aktivnosti djeci su zanimljive i zabavne, zbog njihove prirodne radoznalosti, užitka u osjetilnim iskustvima te zbog želje da neprestano istražuju vlastite ideje. Poticat će se individualizirani rad kako bi se svako dijete moglo razvijati i napredovati vlastitim tempom. Individualiziranjem će se pratiti razvojni stupanj, sposobnosti, interesi i potrebe svakog djeteta i u skladu s njima, izabrati aktivnosti. | | | | |

|  |  |  |  |  |
| --- | --- | --- | --- | --- |
| skupina | Broj djece u skupini | Starosna dob djece | Djelatnici | stručna sprema, radno mjesto |
| SREDNJA SKUPINA  ( Bubamare) | 20 | 3-5 godina | Dijana Pirc  Roberta Križan | odgajatelj, VŠS  odgojitelj VSS ( kineziolog) |
| Provedbom odgojno-obrazovnog rada želimo stvoriti uvjete za razvoj cjelokupne ličnosti svakog djeteta, uvažavajući individualne potrebe i interese djece, kulturu obitelji i zajednice u kojoj živimo.  Želimo da se svako dijete osjeća jednako važno, jedinstveno i posebno te da ima priliku učiti na svoj način i razvijati svoje sposobnosti.  Cilj nam je stvarati i očuvati kvalitetno ozračje u skupini u kojoj je uloga svakog djeteta jednako vrijedna; ozračje koje njeguje obiteljsku atmosferu u kojoj se odrasli i djeca (iste i različite dobi) međusobno poznaju, pomažu i uvažavaju. | | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| skupina | Broj djece u skupini | | Starosna dob djece | | Djelatnici | | stručna sprema, radno mjesto | |
| MJEŠOVITA SKUPINA  ( Pčelice) | 22 | | 5-7 godina | | Martina Pokos  Josipa Kirić | | odgajatelj, VŠS  pedagog VSS | |
| U mješovitoj skupini želimo biti usmjereni na unaprjeđivanje odgojno-obrazovnog rada s djecom te surađivati s roditeljima u skladu s razvojnim osobinama, interesima i potrebama djece, socijalnim, kulturnim i drugim potrebama obitelji te stvoriti ozračje u kojem se dijete osjeća dobrodošlo, sretno, sigurno i posebno. Organizacijom provedbe programa predškole omogućit ćemo zadovoljavanje svih djetetovih potreba - za sigurnošću, pripadanjem, ljubavlju, samopoštovanjem, poštovanjem drugih osoba te potrebe za samoostvarenjem njegovih osobnih potencijala. Djeci ćemo osigurati optimalne uvjete i poticajno okruženje za razvijanje i unapređivanje vještina, navika i kompetencija te stjecanje spoznaja i zadovoljavanje interesa koje će mu omogućiti prilagodbu za nove uvjete života, rasta i razvoja u školskom okruženju. | | | | | | | | |
| skupina | | Broj djece u skupini | | Starosna dob djece | | Djelatnici | | stručna sprema, radno mjesto |
| PREDŠKOLA 2 Ribice | | 16 | | 5-7 godina | | Vesna Novak | | odgajatelj, VŠS |
| Želimo da predškola bude mjesto rasta i razvoja svakog pojedinca u poticajnom okruženju, da se dijete osjeća sretno, sigurno i posebno, da se poštuje djetetova različitost i potiče razvoj individualnih sposobnosti i potencijala. | | | | | | | | |

* 1. KRAĆI PROGRAM ENGLESKOG JEZIKA

**CILJ RANOG UČENJA ENGLESKOG JEZIKA**

* Stvarati adekvatne poticaje i okruženje za cjelokupni razvoj djeteta, posebno one kojima će se zadovoljiti djetetova potreba za učenjem stranog jezika, tako da će se rano učenje engleskog jezika realizirati kroz situacijski pristup rada s djecom. Zato biramo aktivnosti koje su zabavne, lako pamtljive, sa sadržajima bliskim djeci, uz pokret, iz života djece.

**Ovaj će se program temeljiti na sljedećim zadaćama**:

- zadovoljavanje djetetovih osnovnih (primarnih bioloških, potrebe za sigurnošću, pripadnošću i ljubavlju, poštivanjem sebe i drugih, samoostvarivanje) i aktualnih potreba i interesa

- razvijati kod djeteta senzibilitet za engleski jezik

- poticati i motivirati dijete na situacijsko učenje riječi, jezičnih i fonetskih formi engleskog jezika - poticati djetetovu samoaktivnost i interes za postupnim slušanjem, razumijevanjem i usvajanjem engleskog vokabulara

- postupno razvijati kod djeteta vještinu komuniciranja na engleskom jeziku - uvažavanje djetetove osobnosti i posebnosti prilikom usvajanja pojmova engleskog jezika

- usvajanje engleskog jezika kroz igru kao temeljnu aktivnost predškolskog djeteta (igre uloga, igre dramatizacije, konstruktivne igre, igre s pravilima)

- poticati što veću angažiranost djeteta u stjecanju novih vještina, sposobnosi i znanja, posebno govornih sposobnosti vezanih za učenje engleskog jezika

- poticanje djetetovog cjelokupnog razvoja uz primjenjivanje metoda učenja engleskog jezika

PLAN RADA

Sadržaji rada vezani su za usvajanje pojmova (riječi-fraza) tematskih cjelina koje su najbliže djeci, te su prilagođeni djetetovim interesima, iskustvima, znanju, dobi i okruženju u kojem živi.

Ovu grupu pohađaju djeca u dobi od pet godina. S obzirom na razvoj djece u ovoj dobi, učenje engleskog jezika biti će isključivo kroz igre i materijale koje ću posebno pripremiti za njih. Malom djetetu je igra najbolji način učenja zato biramo aktivnosti koje su zabavne, lako pamtljive, te sa sadržajima bliskim djeci. Za ovo razdoblje karakteristične jednostavne društvene igre kao što su igre uloga, što možemo odlično iskoristit za učenje engleskog jezika jer ih se kroz igru potiče da na engleskom jeziku imenuju igračke i materijale koje koriste u igri, kao i da koriste jednostavne fraze vezane za sadržaj igre. Odlično pamte gdje su ostavljene stvari, stoga mu igre u kojima je potrebna ta sposobnost odlično idu, primjerice memory. Djeca uz ovu igru lakše i brže usvajaju riječi na engleskom jeziku zbog ponavljanja i povezivanja pojma uz sliku. S obzirom na djetetovu stalnu potrebu za kretanjem u grupi su neizostavne pokretne igre i pjesme uz pokret. Dok se s djecom izvode određene igre ili vježbe, aktivnost se neprestano popraćuje riječima ili odgovarajućim pjesmama na engleskom jeziku.

* 1. KRAĆI PROGRAM VJERSKOG KATOLIČKOG ODGOJA

**Uvod**

Vodeći računa o djetetu kao cjelovitom biću, te da je religiozna dimenzija konstitutivna njegovu biću, a poštujući njegov doživljaj svijeta i kao cjeline, vjerski odgoj nije izdvojen iz odgojno-obrazovnog rada, već je ta dimenzija njegov bitni sastavni dio.

U planiranju i ostvarivanju odgojno.obrazovnog procesa vjerski sadržaji moraju biti u skladu sa sadržajima i zbivanjima koja se događaju u djetetovu okruženju prateći ujedno ciklus liturgijske godine. Radi individualnog zadovoljavanja potreba i poticaja djetetovog razvoja bitno je omogućiti djetetu aktivnosti u skladu s njegovim interesima i zakonitostima njegove razvojne dobi.

**Ciljevi i zadaće katoličkog vjerskog odgoja**

CILJ:

U skladu s ciljevima cjelovitoga predškolskog odgoja njegovat ćemo i razvijati religioznu dimenziju djeteta, osposobljavajući ga, primjereno njegovoj dobi, za otkrivanje, prihvaćanje i življenje autentičnih vrednota Evanđelja u odnosu na sebe, drugoga te na poseban način Boga.

ZADAĆE:

• Pomagati djetetu da raste u povjerenju u samoga sebe i tako sve više¸postaje osoba;

• Odgajati dijete za odgovorno ponašanje u svijetu koji ga okružuje;

• Pobuđivati u djetetu one duhovne snage kojima će na ispravan način doživljavati transcendentnost ljudskog života i svijeta uopće;

• Zadovoljiti djetetovu potrebu za "pripadanjem" i za "ljubavlju" te na temelju tog iskustva upućivati ga na odnos, susret i autentično približavanje Bogu;

• Pobuđivati dječje čuđenje i divljenje te iskrenu i duboku radost prema Bogu Stvoritelju metodom stvaralačkog pripovijedanja i izražajnog čitanja biblijskih i književno-umjetničkih tekstova za predškolsku dob, komunikacijom sa simbolima, molitvenim izražavanjem i liturgijskim slavljenjem;

• Omogućiti djetetu da metodom igre doživljava i upoznaje temeljne poruke Evanđelja;

• Zadovoljiti djetetovu potrebu za uspostavljanjem autentičnog osobnog odnosa između njega i poruke vjere;

• Uvoditi dijete u prijateljsku komunikaciju s Bogom putem osobnoga izražavanja;

• Razvijanje osjećaja povjerenja, zahvalnosti, darivanja, suosjećanja i suradnje s bližnjima;

• Osigurati djetetu kvalitetu življenja, razvijajući temeljne i bitne odrednice čovjekova "bitka"- ljepotu, istinu i dobrotu;

• Omogućiti djetetu da se susretne s dobrim primjerima, odnosno pozitivnim uzorima u životu svoje uže i šire okoline, koji ostvaruju ljudske i kršćanske vrednote, s ciljem integracije i ispravnog poistovjećivanja.

• Pomagati djetetu u uspostavljanju autentičnih odnosa s drugima, osobito različitima, koji imaju drugačije religiozne navike i ponašanja, u predškolskoj ustanovi i u životu uopće

**Zaključak**

Specifični ciljevi ovog programa odnose se na njegovanje i razvoj religiozne dimenzije djeteta te odgoj i osposobljavanje u duhu evanđeoskih vrednota – u odnosu na sebe, druge i Boga. Specifične zadaće programa su: doživljavanje pozitivnih uzora u životu svoje uže i šire okoline koji ostvaruju ljudske i kršćanske vrednote radi poistovjećivanja i stvaranja odnosa prema Bogu, razvijanje osjećaja povjerenja djeteta u samoga sebe, zahvalnosti, darivanja, suosjećanja i suradnje s bližnjima, pobuđivanje dječjeg čuđenja, divljenja te iskrene i duboke radosti prema Bogu Stvoritelju, uvođenje djeteta u prijateljsku komunikaciju s Bogom putem molitvenog izražavanja, doživljavanje i upoznavanje temeljnih poruka Evanđelja i uspostavljanje autentičnog djetetovog odnosa prema tim porukama, pomaganje djetetu u uspostavljanju odnosa s drugima, osobito onima koji imaju drugačije religiozne navike i ponašanja i odgajanje djeteta za odgovorno ponašanje u svijetu koji ga okružuje.

1. BITNI ZADACI ODGOJNO-OBRAZOVNOG  
   RADA NA NIVOU USTANOVE

Bitne zadaće odgojno-obrazovnog rada u pedagoškoj godini 2021./2022., proizašle iz  
evaluacije rada tijekom protekle pedagoške godine, su sljedeće:

1. Unapređenje i oblikovanje poticajnog okruženja u funkciji igre i učenja djece  
- stimulativno okruženje s obzirom na prostor, poticaje i ozračje  
Promišljamo o prostornom okruženju koje je u funkciji dječje igre, prostorije dnevnih  
boravaka su strukturirane različitim poticajnim centrima obogaćenim raznovrsnim i djeci  
stalno dostupnim materijalima koji potiču aktivnost djeteta i pomažu mu u (su)konstruiranju  
znanja. Organizacija prostora, kako unutarnjeg tako i vanjskog, odgovara potrebama djece i  
uvjetima života u obitelji, vođeni smjernicama projekta vrtić kao dječja kuća cjelokupan  
prostor stavljamo u funkciju dječje igre i aktivnosti.

2. Unapređenje odgojno-obrazovnog procesa kroz projektno planiranje / akcijsko  
istraživanje  
- oblik integriranog kurikuluma, koji sadrži istraživanja, izražavanja, rasprave djece i s  
djecom kroz uporabu različitih simboličkih jezika  
Tijek projekta nije moguće unaprijed planirati niti strukturirati, niti je moguće  
precizno odrediti duljinu njegova trajanja i smjerove razvoja, te će stručnjaci iskazati  
spremnost za prihvaćanje dječjih ideja i provođenje istih u stvarnosti, čime postaju partneri  
učenja i sustvaratelji znanja i razumijevanja.

3. Praćenje, procjenjivanje i planiranje procesa učenja djeteta uvažavajući njegove  
prirodne potencijale: talente i stilove učenja  
- sustavnim promatranjem djece i drugim strategijama praćenja i procjenjivanja, stvarati  
kratkoročne i dugoročne planove koji uključuju interese i potrebe svakog djeteta i grupe  
djece i koji su istovremeno i podrška i izazov za njihova buduća postignuća.

Oblikovanje odgojno-obrazovnog rada temelji se na pažljivom promatranju, slušanju  
djece te na dokumentiranju njihovih aktivnosti i zajedničkoj refleksiji prakse.  
Kompetentni odgajatelji će prepoznavati interese djece za mnogim sadržajima i aktivnostima i  
osvještavati mogućnost njihovog utjecaja i pravovremenog uključivanja u ostvarivanju  
pojedinih razvojnih zadaća.  
Budući je dokumentiranje jedan od važnih elemenata vrednovanja kvalitete ustanove u cjelini,  
prikupljanjem, proučavanjem i interpretiranjem dokumentacije, podržavamo istraživački i  
refleksivan pristup radu koji se razvija zajedno sa subjektima koji dokumentiraju odgojno obrazovni proces.

5. Aktivno uključivanje roditelja i šire društven zajednice u odgojno-obrazovni proces  
- promicanje djelotvorne interakcije između obitelji, vrtića i zajednice, potiče  
razumijevanje zajedničke odgovornosti za odgoj, obrazovanje i budućnost djece  
Roditelji su prvi i pravi odgajatelji svoje djece, a odgajatelji i stručni suradnici su  
profesionalci koji im mogu pomoći, ali im ne smiju određivati načine odgajanja.

Kontinuiranom razmjenom subjektivnih iskustava roditelja i parcijalnog razumijevanja djeteta  
od strane profesionalaca s pedagoško-metodičkim znanjima stremit ćemo zajedničkom,  
cjelovitijem razumijevanju djeteta i razvoju odgojno-obrazovnog pristupa usklađenog s  
individualnim i razvojnim posebnostima djeteta.  
Takav odnos uvijek podrazumijeva ravnopravnost uloga roditelja i profesionalaca uz  
ostvarivanje dvosmjerne komunikacije i međusobnog povjerenja, u cilju:  
- pravovremenog i konstruktivnog rješavanja problemskih situacija vezanih uz odgoj i  
razvoj djece usmjerenog ka dobrobiti djeteta,  
- poticanja roditeljske uključenosti u promišljanje kvalitetnog programa rada ustanove,  
- podržavanja aktivnog sudjelovanja roditelja u realizaciji programa,  
- osiguravanja prava roditelja na kritičko vrednovanje postignuća,  
- osnaživanja roditeljskih kompetencija i djelotvornosti stjecanjem znanja i vještina  
potrebnih za odgoj djece u obitelji.

*U skladu s navedenim ciljevima roditeljima ćemo pružati različite oblike suradnje s  
profesionalcima u ustanovi:*- svakodnevna razmjena informacija o djetetu  
- roditeljski sastanci različitog tipa /informativni, tematski/,  
- organiziranje zajedničkih radionica,  
- individualni razgovori s roditeljima,  
- druženja s roditeljima,  
- zajednički susreti povodom proslave blagdana, značajnih datuma, itd.,  
- info-kutići, web-stranca i oglasna ploča  
  
- uključivanje roditelja u aktivnosti skupina i rad vrtića.

U ovoj pedagoškoj godini poseban naglasak ćemo staviti u kontinuiranom provođenju  
individualnih razgovora s roditeljima koji će biti inicirani od strane stručnjaka, najmanje 2  
puta u pedagoškoj godini, a po potrebi i više.

*Osiguranje kvalitete rada*  
Kontinuirano stručno usavršavanje usmjereno je ka stjecanju znanja i vještina koja su  
relevantne za profesionalni razvoj koji se kroz suradničko ozračje i timski rad usmjerava ka  
kontinuiranom učenju u ustanovi što pridonosi unapređivanju kvalitete rada ustanove, s  
tendencijom osiguravanja kvalitete kao imperativa odgojno-obrazovnog procesa u dječjem  
vrtiću. Budući kvaliteta podrazumijeva stalni rast, te ju je potrebno pratiti, što ćemo nastaviti  
procesom vrednovanja, sustavnim i kontinuiranim praćenjem, analiziranjem i procjenjivanjem  
uspješnosti rada, temeljem ostvarivanja napretka u kvaliteti rada ustanove.

**TEME I AKTIVNOSTI KROZ GODINU**

**KALENDAR DOGAĐANJA – OBILJEŽAVANJE ZNAČAJNIH DATUMA I BLAGDANA**

**STUDENI**

\* Međunarodni dan dječjih prava – 20.11.

\* Dan hrvatskog kazališta – 24.11.

**PROSINAC**

\* Advent

\* Sveti Nikola – 6.12. (darivanje djece)

\* Sveta Lucija – 13.12. (sijanje pšenice)

\* Prvi dan zime -21.12.(karakteristike zime)

\* Badnjak; Božić

\* Božićna priredba

**SIJEČANJ**

\* Zimske radosti – zimske igre

\* Zima - razgovor o zimi i karakteristikama zime; promjene u prirodi, briga o životinjama zimi- izrada plakata, slikovnica o životinjama...)

\* Svjetski dan smijeha 10.01.

\* Međunarodni dan zagrljaja 21.01.

**VELJAČA**

\* Valentinovo14.02. (likovno-kreativne radionice, izrade prigodnih poklona)

\* Fašnik – dolazimo maskirani u vrtić; ples pod maskama, šetnja mjestom pod maskama

**OŽUJAK**

**\*** Dan žena – 8.03. (izrada prigodnih poklona)

\* Proljeće - vjesnici proljeća, 21.03. prvi dan proljeća

\* Dan očeva – 19.03.(izrada prigodnih poklona)

\* Svjetski dan šuma 21.03.

\* Svjetski dan vode 22.03.

**TRAVANJ**

\* Proljeće –karakteristike proljeća, promjene u prirodi

\* Uskrs – 4.04. ( likovne radionice, izrade pisanica)

\* Dan zdravlja -7.04.

\* Dan planeta Zemlje – 22.04.( likovne radionice, umjetnički sadržaji, mali izlet u prirodu

\* Svjetski dan plesa – 29.04.

**SVIBANJ**

\* Dan sunca – 3.05.

\* Dan vatrogasaca – 4.05.

\* Majčin dan – druga nedjelja u svibnju

\* Međunarodni dan obitelji – 15.05.

\* Međunarodni dan muzeja – 18.05.

\* Međunarodni dan sporta – 25.05.

**LIPANJ**

\* Međunarodni dan zaštite okoliša – 5.06.2020.

\* Ljeto – razgovor o ljetu, karakteristike, promjene u prirodi, likovne i glazbene aktivnosti

\* Završna priredba

***Događanja kroz kalendar obilježiti ćemo kroz razne aktivnosti : životno praktične i radne aktivnosti; raznovrsne igre; društvene i društveno zabavne aktivnosti; umjetničke aktivnosti (izražavanje djeteta); istraživačko – spoznajne; aktivnosti s kretanjem.***

**PROJEKTI:**

*Radom na projektu djeca razvijaju svoje individualne sposobnosti učeći osobnom inicijativom, pitajući i istražujući te samostalno zaključujući. Imaju prigodu iznositi svoje tvrdnje točne ili netočne neposredno pronalazeći putove ka rješenju. Djeca imaju priliku naučiti mnoštvo novih izraza, razvijati govornu komunikaciju i učiti strpljenju.*

Radom na projektu dijete:

1. Stječe iskustvo o neposrednom okruženju

2. Zadovoljava svoje interese

3. Istražuje materijale

4. Promatra svijet oko sebe

5. Skuplja informacije o svojoj okolini

6. Otkriva nelogičnosti

7. Konstruira vlastito razumijevanje

8. Objašnjava svoju misao

9. Uspoređuje svoje mišljenje s mišljenjima drugih

10.Na različite načine upotrebljava nova znanja

**PROJEKTI U JASLICAMA**

NAZIV PROJEKTA: *MORSKE ŽIVOTINJE*

**Cilj:**

Djecu pobliže upoznati sa stanovnicima morskog podneblja

**Zadaće:**

\* potaknuti djecu na raznolikost života morskog podneblja

\* približiti djeci način disanja morskih životinjama

\* približiti djeci način hranjenja morskih životinja

\* približiti djeci način kretanja morskih životinja

**Sudionici projekta:**

- djeca polaznici jaslica i njihovi roditelji, djelatnici dječjeg vrtića

**Nositelji projekta:**

**-** skupina „Zvjezdice”

**PROJEKT U STARIJOJ JASLIČKOJ SKUPINI- JEŽIĆI**

NAZIV PROJEKTA: ČAROBNA ŠUMA

Cilj:

Djecu pobliže upoznati sa životinjama u šumi

Zadaće:

\* potaknuti djecu na raznolikost životinjskog svijeta u šumi

\* približiti djeci izgled pojedine životinje

\* približiti djeci način hranjenja životinja

\* približiti djeci način kretanja životinja

\* razvijati finu motoriku šake i prstiju(crtanje,bojanje,lijepljenje,gužvanje papira,igra lješnjacima)

Sudionici projekta:

- djeca polaznici starije jasličke skupine djelatnici dječjeg vrtića

Nositelji projekta:

- skupina „Ježići”

Aktivnosti po mjesecima:

VRIJEME AKTIVNOSTI IZVRŠITELJI

RUJAN - upoznavanje djece sa životinjama u

šumi putem raznih slikovnica,

enciklopedija, priča

- odgojiteljice, djeca

LISTOPAD - pjevanje dječjih pjesmica o šumskim

životinjama

- igre prstićima uz pratnju rime o

životinjama

- odgojiteljice, djeca

STUDENI - izrada životinja od neoblikovanog

materijala

-oformiti šumski kutak

- odgojiteljice, djeca

PROSINAC - izrada raznih aplikacija za igrokaze o

životinjama

- odgojiteljice,

SIJEČANJ - izvedba raznih igrokaza o životinjama - odgojiteljice

VELJAČA - izrada maski šumskih životinja za

fašnik

- odgojiteljice, roditelji,djeca

OŽUJAK - izrada životinja iz raznog

neoblikovanog materijala,plastelina

- odgojiteljice, djeca

TRAVANJ - preko glazbe i boravka u prirodi

osluškujemo različite zvukove iz

prirode

- odgojiteljice, djeca

SVIBANJ - izrada aplikacija za predstavu - odgojiiteljice, djeca

LIPANJ - predstava o životinjama uz aplikacije,

pjesmice, recitacije

- odgojiteljice, djeca

**PROJEKTI U SKUPINI BUBAMARE**

PROJEKT MOJE TIJELO

Vrijeme provedbe: tokom cijele pedagoške godine

Cilj projekta: upoznavanje ljudskog tijela

Zadaće projekta:

* razviti svijest o sebi, svojem „JA“
* proširiti spoznaje o vlastitom tijelu i njegovim mogućnostima
* upoznati i imenovati određene dijelove tijela – spoznaje o pojedinim dijelovima tijela i njihovoj funkciji
* istraživanje pomoću osjetila
* istraživanje funkcija organa u tijelu
* razvoj brige za ljudsko tijelo i zdravlje - važnost prehrane, higijene, kretanja, odmora, boravka na zraku
* upoznavanje zanimanja liječnik
* razvoj pamćenja, pažnje, koncentracije
* razvoj fine motorike, mašte, kreativnosti i stvaralačkog kroz različite likovne tehnike
* razvoj istraživačkog odnosa djeteta prema svijetu koji ga okružuje
* razvoj govora i bogaćenje rječnika novim riječima i pojmovima

**PROJEKT VODA**

Vrijeme provedbe: tokom cijele pedagoške godine

Cilj projekta: usvajanje novih spoznaja o vodi – važnost i vrijednost vode, svojstva, upotreba, štednja i rasprostranjenost; provođenje praktičnih aktivnosti i pokusa

Zadaće projekta:

* razviti ekološku svijest o važnosti vode u našem životu
* stjecanje novih spoznaja o vodi kroz priče, audio i video zapise, dječje knjige i enciklopedije
* istraživanje i stjecanje iskustva pomoću osjetila -vid, sluh, nju, okus, miris – provođenje različitih pokusa
* razvoj govora i bogaćenje rječnika novim riječima i pojmovima
* razvoj pamćenja, pažnje, koncentracije
* razvoj fine motorike, mašte, kreativnosti i stvaralačkog odnosa prema svijetu kroz različite likovne aktivnosti

razvoj istraživačkog odnosa djeteta prema svijetu koji ga okružuje

1. **VREDNOVANJE**

U našem sustavu egzistiraju **vanjsko i unutarnje vrednovanje.**

Vanjsko vrednovanje prvenstveno je usmjereno na praćenje kvalitete obrazovnih postignuća,  
a manje na utvrđivanje kvalitete procesa koji je prethodio postignućima. Ono se provodi  
prema kriterijima koji su unaprijed poznati i međusobno usklađeni. Provode ga čimbenici  
izvan ustanove (Ministarstvo znanosti, obrazovanja i sporta, Agencija za odgoj i obrazovanje,  
Nacionalni centar za vanjsko vrednovanje obrazovanja).

Unutarnje vrednovanje ili samovrednovanje je sustavan, unutrašnji proces usmjeren na  
osvjetljavanje trenutačnog stanja u ustanovi, na ustanovljavanje pozitivnih postignuća,  
detektiranje problema i predlaganje strategija njihova rješavanja te na unapređivanje  
postojećeg stanja.

Analize se temelje na različitim oblicima dokumentacije:  
- s obzirom na vremensku dimenziju (dnevna zapažanja i zabilješke, mjesečna i  
tromjesečna vrednovanja, godišnje izvješće ostvarenosti plana i programa rada i  
razvojnog plana)  
- s obzirom na oblik (foto i video zapisi, ankete, evaluacije, liste praćenja, razvojne  
mape, zapisnici različitih oblika djelovanja, pedagoška dokumentacija vrtića)  
- s obzirom faktore dokumentiranja (djeca, roditelji, djelatnici).  
U daljnjem radu s ciljem kontinuiranog utvrđivanja stanja kvalitete ustanove analiziranjem i  
interpretiranjem dokumentacije, kroz otvorenu i iskrenu komunikaciju o uočavanju dobrih  
strana i detektiranju „kritičnih točaka” stalno ćemo provoditi (samo)refleksije.

PROJEKTI U PČELICAMA I RIBICAMA ( PREDŠKOLA)

## NAZIV PROJEKTA:”KAK SU ŽIVELI I KAJ SU JELI NAŠI STORI”

**Cilj: -** upoznavanje djece sa načinom života naših baka i djedova

**Zadaće: -** autohtona jela našeg kraja- priprema i degustacija

- upoznavanje narodnih običaja vezanih uz blagdane

**Sudionici projekta:** odgojitelji i djeca odgojno-obrazovne skupine „Pčelice” i „Ribice”, kuharica, stručni suradnik- pedagog, Udruga žena „Veliko srce” Sveti Đurđ, roditelji, bake i djedovi

**Nositelji projekta: o**dgojitelji „Dv Suncokret”

**Aktivnosti po mjesecima:**

|  |  |  |
| --- | --- | --- |
| **VRIJEME** | **AKTIVNOSTI** | **IZVRŠITELJI** |
| **RUJAN** | **Suradnja s kuharicom- priprema jela**  **(kompot, džem, juha od bundeve)** | **-odgojitelji, djeca, kuharica** |
| **LISTOPAD** | **Tradicionalna jela od različitih vrsta brašna**  **-suradnja s pekarom**  **- suradnja sa svećenikom (zahvala za plodove zemlje)** | **-odgojitelji, djeca, kuharica, vanjski suradnici** |
| **STUDENI** | **~~-pripreme za advent-~~izrada adventskog vijenca**  **-narodne pjesme i recitacije**  **-izrada čestitki za Božić**  **- prezentacija projekta roditeljima** | **-odgojitelji, djeca, roditelji,** |
| **PROSINAC** | **- narodne pjesme i recitacije**  **-sijanje pšenice**  **-legenda o Sv. Nikoli**  **- tradicionalni Božićni ukrasi**  **-tradicionalni Božićni kolači i običaji vezani uz Badnjak** | **-odgojitelji, djeca, kuharica, vanjski suradnici** |
| **SIJEČANJ** | **-starinske priče naših baka**  **-prikupljanje starih recepata** | **-odgojitelji, djeca, kuharica, bake i djedovi, roditelji** |
| **VELJAČA** | **-običaji vezani uz fašnik**  **-običaji vezani uz Valentinovo** | **-odgojitelji, djeca, kuharica, bake i djedovi, roditelji** |
| **OŽUJAK** | **-izrada kuharice od prikupljenih recepata**  **-recitacije povodom dana žena** | **-odgojitelji, djeca, kuharica, bake i djedovi, roditelji** |
| **TRAVANJ** | **-ukrasi i običaji vezani za uskrs**  **-tradicionalna jela i kolači povodom Uskrsa** | **-odgojitelji, djeca, kuharica, bake i djedovi, roditelji** |
| **SVIBANJ** | **-prigodna priredba za „Majčin dan”**  **-pečenje kolača (zlevanka)** | **-odgojitelji, djeca, kuharica, bake i djedovi, roditelji** |
| **LIPANJ** | **-evoluacija projekta i prezentacija roditeljima** | **- odgojitelji, roditelji** |

**Evaluacija projekta:** Foto i video dokumentacija

1. **PROFESIONALNO USAVRŠAVANJE**

STRUČNO USAVRŠAVANJE ODGOJITELJA i STRUČNIH SURADNIKA

U području stručnog usavršavanja primjenjuju se razni oblici u svrhu kontinuiranog  
profesionalnog učenja i razvoja te unapređivanja odgojno – obrazovne prakse:

|  |  |  |  |
| --- | --- | --- | --- |
| BLICI | SADRŽAJ | NOSITELJI | SUDIONICI |
| ▪ INDIVIDUALNO STRUČNO USAVRŠAVANJE ▪ „ZAJEDNICA UČENJA“ ▪ STRUČNA LITERATURA | o profesionalni razvoj prema osobnom programu | odgojitelji, članovi stručnog tima | svi stručni radnici |
| ▪ INTERNI STRUČNI AKTIVI ▪ RAD U TIMOVIMA | o prezentacija stručnih tema i unapređivanje svih područja rada | odgojitelji, članovi stručnog tima | svi stručni radnici |
| ▪ SEMINARI ▪ STRUČNI SKUPOVI | o upoznavanje najnovijih teorijskih i praktičnih dostignuća u predškolskom odgoju o provođenje programa eko/vrtića | ­ MZOS ­ AZOO ­ Udruga Lijepa naša ­ ostali | stručni radnici (prema Godišnjem planu i programu) |
| ▪ ODGOJITELJSKO VIJEĆE I RADNI SASTANCI | o organizacija odgojno obrazovnog rada (Kurikulum, Godišnji plan, Izvješća) o izvješća o stanju i rezultatima postignutim na području odgoja i obrazovanja, suradnje s roditeljima | ravnateljica, članovi stručnog tima | svi stručni radnici |

1. **PARTNERSTVO S RODITELJIMA**

Pravo je roditelja biti uključen u stvaranje, praćenje i vrednovanje programa što pridonosi razvijanju partnerskih odnosa. Pritom je važna stalna informiranost i obostrana komunikacija kako bi se osigurali uvjeti za primjereno zadovoljavanje potreba djeteta i potpora njegovom cjelovitom razvoju.

Suradnja se ostvaruje putem raznovrsnih oblika:

a) plenarnih roditeljskih sastanka

b) roditeljskih sastanaka odgojne skupine

c) individualnih razgovora

d) kutića za roditelje

e) mapa odgojnih skupina

f) zajedničkih druženja djece, roditelja i odgojitelja

h) internet stranice Dječjeg vrtića Suncokret

i) tiskanih materijala za roditelje

j) anketa

**10. SURADNJA SA ŠIROM ZAJEDNICOM**

U stvaranje uvjeta za provođenje programa uključuju se vanjske ustanove:

- S Ministarstvo znanosti, obrazovanja i sporta i Agencija za odgoj i obrazovanje

- Suradnja s tiskanim medijima

- Internet stranicom Općine Sveti Đurđ

- Radio Ludbregom

- TV Mrežom ostvaruje se u svrhu informiranja i promicanja djelatnosti

- Osnovnom Školom Sveti Đurđ

Suradnja s društvenom sredinom pridonosi uspješnom ostvarivanju zadaća te kvaliteti života djeteta:

- sudjeluje u kulturnom životu Općine (uključivanje djece i odgojitelja u programe na razini Općine)

- Turističke zajednice

- Vatrogasna postaja Sveti Đurđ

- Stomatološke ordinacija